
Den politiske ramme 

Regionsrådet godkendte den 18. juni 2009 strukturen for den nuværende 
præhospitale indsats i Region Midtjylland som beskrevet i 
"Sundhedsberedskabs- og Præhospital Plan". Det fremgår af afsnit 2.4.2, 
at: 

Med dannelsen af Region Midtjylland overtog regionen de præhospitale modeller for 
organisation, struktur og indsats, som var gældende i de tidligere amter. Modellerne er 
forskelligartede og kan i hovedtræk beskrives således: 

I det tidligere Ringkøbing Amt baseres den supplerende indsats på 5 døgndækkende 
udrykningssygeplejersker fordelt på de 5 hospitaler i Hospitalsenhed Vest, samt på 2 
lægebiler, der er organiseret således, at de begge er dagtidsdækkende, og den ene samtidig 
fortsætter i vagttid. Døgndækningen varetages på skift på ugebasis fra Holstebro og Herning. 
Lægen kører ud alene, dvs. der er ikke en redder med i bilen. 

På Regionsrådets møde den 18. marts 2009 blev det besluttet, at 
akutlægebilen i Holstebro pr. 1. juni 2009 skulle udvides til døgndækning 
(hver uge). 

I betænkning fra "Det Midlertidige Udvalg vedrørende implementering af 
sundhedsberedskabs- og præhospital Plan" fremgår det, at akutlægebilen i 
Herning anbefales udvidet til døgndækning (hver uge) pr. 1. januar 2010. 

Efter aftale mellem Hospitalsledelsen for Hospitalsenheden Vest og Region 
Midtjyllands Direktion, blev akutlægebilerne i både Herning og Holstebro 
udvidet til døgndækning (hver uge) med virkning fra 1. september 2009. Dette 
bekræftes i brev fra Hospitalsledelsen for Hospitalsenheden Vest i brev af 23. 


I netledning 

Der har i en længere periode pågået drøftelser mellem Præhospitalet og 
Hospitalsenheden Vest om kriterierne for den præhospitale disponering og 
visitation vedr. de akut- og akutlægebiler, der har særlig tilknytning til 
Hospitalsenheden Vest. Dette notat beskriver baggrunden for ordningerne 
og fastlægger vilkårene for Præhospitalets fremtidige disponering af 
ordningerne. 


juli 2009. 


Inden ændringerne i strukturen for den præhospitale indsats i det tidligere Ringkøbing Amt blev 
vedtaget, vedtog Regionsrådet en ny måde at foretage hastegradsvurdering på. 

Hastegradsvurdering på baggrund af Dansk I ndeks 

Regionsrådet besluttede på møde 28. marts 2007 at adskille de liggende patientkørsler og 
ambulancekørsler. I forlængelse heraf vedtog Regionsrådet på møde 14. november 2007 
princippet om gradueret respons og en opdeling af kørslerne i kategorierne A, B, C og D. Det 
indgår ligeledes i kontrakterne med ambulancetjenesten, at kørslerne opdeles ud fra princippet 
om gradueret respons i kategorierne A, B, C og D. 

På møde i Forretningsudvalget 6. oktober 2009 blev udvalget blandt andet orienteret om, at 
den sundhedsfaglige vurdering, prioritering og graduering bliver udført på baggrund af Dansk 
Indeks (sundhedsfaglig visitationsvejledning). Samtidig tog Forretningsudvalget til 
efterretning, at al visitationen af præhospitale ressourcer fremover udføres af Præhospitalet 
med udgangspunkt i Dansk Indeks. 

Præhospitalets og Hospitalsenheden Vests ønsker 

• Præhospitalet efterspørger anerkendelse af, at det alene er Præhospitalet, der har 
kompetencen til den præhospitale disponering 

• Anæstesiafdelingen i Hospitalsenheden Vest og anæstesiologer i Hospitalsenheden Vest, 
der indgår i den præhospitale ordning, er bekymrede for, at Præhospitalet ved 
disponering alene på baggrund af tekstnær anvendelse af Dansk Indeks ikke vil 
disponere i overensstemmelse med det forhold, at der er sygeplejerskebetjente 
akutbiler. 

Løsningsmodel 

Modellen for supplerende præhospital dækning i den vestlige del af Region Midtjylland har sin 
baggrund og begrundelse i de særlige udfordringer, der var i at sikre en anæstesiologisk 
dækning i såvel hospitals- som præhospitalt regi. Denne situation er pt. forbedret lidt. 

Den organisatoriske ramme for anvendelsen af akutlægebilerne er, at de udnyttes i 
overensstemmelse med "Regional aftale for honorering ved konsulenttilknytning til det 
præhospitale område i Region Midtjylland", der er indgået mellem Region Midtjylland og 
Foreningen af Speciallæger og Yngre læger. Nuværende aftale gælder fra 1. oktober 2011. 

Der aftales følgende: 

• At Hospitalsenheden Vest, herunder Anæstesiafdelingen og anæstesiologer i 
Hospitalsenheden Vest, entydigt anerkender Præhospitalets kompetence til at varetage 
disponeringen og visitation af de præhospitale ordninger tilknyttet Hospitalsenheden 
Vest. Dvs. ansvaret for disponering og visitation ligger i Præhospitalet. 

• At Præhospitalet udarbejder løsningsforslag og implementerer disponerings-, og 
visitation vejledninger, som både i dag- og vagttid tydeliggør 

o at der vil ske en præhospital disponering, og visitation af de døgndækkende 
udrykningssygeplejersker på en måde, så 

o at akutlægebilerne, tilknyttet Hospitalsenheden Vest, anvendes under hensyn til 
den belastningsgrad, der er en del af aftalen mellem FAS, Yngre Læger og 
Region Midtjylland. 

o At det respekteres, at læger knyttet til akutlægebilerne i Herning og Holstebro 
indgår i vagtarbejde på Regionshospitalet i vest, og derfor kan meddele AMK/VC 
at de er og vil være optaget i den kommende periode med angivelse af 
periodens forventede længde. 

o At læger tilknyttet akutlægebilerne i Herning og Holstebro er tilknyttet en 
funktion på hospitalet, og IKKE til rådighed for disponering i perioden 24.00 - 
8.00. Dvs. akutbilen disponeres alene fra AMK/VC. Der er dog tale om en 
undtagelse ved større trafikuheld med flere tilskadekomne og evt. fastklemte. 
Her skal regionshospitalet i Vest kontaktes på telefon xxxxxx, når lægen ønskes 
aktiveret samtidig med sygeplejersken, 
o At ordningen træder i kraft 15.1.2012. 


Beskrivelse af den fremtidige, konkrete arbejdsgang ifm. visitering og disponering 

Borgere, der har akut brug for hjælp ifm. akut sygdom eller tilskadekomst, ringer 112. Opkald 
til 112, går til en af politiets 112-alarmcentraler. Så snart et 112-opkald er stedfæstet og 
identificeret som et opkald vedrørende sygdom eller tilskadekomst, kobler 1-1-2-operatøren 
den relevante regions AMK-vagtcentrals sundhedsfaglige visitator ind på samtalen via en 
konferencetelefon og sender de registrerede data elektronisk til AMK-vagtcentralen. Den 
sundhedsfaglige visitator foretager på baggrund af Dansk Indeks og intern instruks den 
sundhedsfaglige vurdering, visitering og prioritering af alarmopkaldet og beslutter herunder, 
hvorvidt der foruden ambulance også sendes akutlægebil/akutbil mv. til skadestedet. Arbejdet 
foregår med ansvar overfor den lægefaglige leder af AMK/VC, og under supervision af denne. 

Hurtig udrykning er afgørende for responstiden og dermed for muligheden for at kunne give 
borgerne hurtig og ensartet hjælp af høj kvalitet. Det er derfor afgørende, at lægen på 
akutlægebilen, såfremt denne ikke er i stand til at køre til opgaven inden for få sekunder, 
meddeler AMK-vagtcentralen herom ved at tage direkte kontakt til AMK-vagtcentralen via 
mobiltelefonen eller SI NE-håndterminalen. Det gælder særligt i de situationer, hvor lægen ikke 
forinden har haft mulighed for at orientere AMk/VC, om at de ikke er tilrådighed i en nærmere 
angivet tidsperiode. AMK-vagtcentralen vurderer herefter, om det respons, der så kommer til 
patienten, er tilstrækkeligt, eller om der skal sendes en anden læge i stedet (akutlægebil eller 
akutlægehelikopter) . 

